“Kurtlar Vadisi Darbe” filminə görə cinayət işi açıldı – www.qaraqoyunlu.com
“Kurtlar Vadisi Darbe” filminə görə cinayət işi açıldı
14 Oktyabr 2016 amirxeyir 0
Türkiyədə 15 iyul çevriliş cəhdindən əvvəl “Kurtlar Vadisi Darbe” (“Qurdlar Vadisi Çevriliş”) markası üçün müraciət edən “Pana Film” şirkətinə qarşı iddia qaldırılıb.
Şirkət çevriliş cəhdindən əvvəl çevriliş zamanı baş verən hadisələri filmin ssenarisində işıqlandırdığına görə istintaqa cəlb edilib.
Darbe” adını qeydiyyatdan keçirmək üçün müraciət etdiyi Türkiyə Patent İnstitutu (TPİ) bu müraciəti rədd edib. TPİ çevriliş cəhdindən sonra prokurorluğa bu barədə məlumat verib. İnstitutun sədri, professor Habip Asan tərəfindən prokurorluğa göndərilən məktubda deyilir: “Məlum olduğu kimi, ölkəmizdə 15 iyul 2016-cı il gecəsi Fətullahçı Terror Təşkilatı tərəfindən Cümhuriyyətimizdəki demokratik konstitusion quruluşu silah və zor tətbiq etməklə dəyişdirməyə cəhd olmuşdu. “Kurtlar Vadisi Darbe” məzmunlu markanın qeydiyyatdan keçirilməsi üçün çevriliş təşəbbüsündən əvvəl İnstitutumuza müraciət edilib. Müraciətin çevriliş təşəbbüsündən əvvəl edildiyini və filmin ssenarisinin cinayət təşəbbüsünə sövq etdirdiyini nəzərə alaraq, “Pana Film” şirkətinin şübhəli şəxs qismində qeydə alınmasını zəruri hesab edirik”.
TPİ-nin bu məktubu əsasında İstanbul Cümhuriyyət Baş Prokurorluğu bu günlərdə istintaqa başlayıb.
Qeyd edək ki, daha əvvəl də “Kurtlar Vadisi Darbe” filmi ilə 15 iyul çevrilişinə cəhd arasında paralellər aparmaq təşəbbüsləri olmuşdu. Bildirilirdi ki, əslində çevriliş cəhdinin ssenarisi ilə sözügedən filmin senarisi çox oxşardır. Hətta hər iki ssenari müəllifinin eyni şəxs və ya şəxslər olduğu da səslənən iddialar arasında idi. Filmin yaradıcı heyəti və Polad Ələmdar obrazını canlandıran Necati Şaşmaz çevriliş cəhdindən dərhal sonra qanuni hökumətə dəstək nümayiş etdirmiş, “demokratiya növbəsi”ndə keşik çəkmişdilər. Onlar daha əvvəl iki ssenari arasında əlaqə olduğuna dair iddiaları da rədd etmişdilər. (Sputnik)
Category Kino
Tagged "Kurtlar Vadisi Darbe" filmi cinayət işi
Cahangir Hacıyev 15 il müddətinə azadlıqdan məhrum edildi
Varisin rus dilində çıxan “Yanvarın 13 günü” kitabının təqdimatı keçirildi – ABŞ-da